**Instrucțiuni privind transmiterea electronică a documentației de solicitare, respectiv formularele necesare**

Pasul 1: se descarcă adobe reader ultima versiune de aici (gratuit):   <https://get.adobe.com/reader/>

Pasul 2: se instaleaza adobe reader pe calculatorul unde se vor completa cererile.

Pasul 3: se completează documentele deschise fiind cu Adobe reader proaspăt instalat.

**Documentația de solicitare mai sus menționată se atașează la email sub formă de folder arhivat.**

**Astfel, după descărcarea și completarea electronică a formatului pdf editabil al următoarelor documente:**

* cerere de solicitare a subvenției
* fișa tehnică a fiecărei unități de asistență socială pentru care se solicită subvenție (Anexa A la cerere)
* datele privind bugetul fiecărei unități de asistență socială pentru care se solicită subvenție (Anexa B la cerere)

**la care se adaugă celelalte documente solicitate, se atașează la email în folder arhivat.**

În conținutul fiecărui email prin care va fi transmisă documentația de solicitare vor fi cuprinse obligatoriu următoarele informații:

|  |  |  |
| --- | --- | --- |
| **Nr. crt.** | **Informații obligatorii** | **Detalii privind informațiile obligatorii** |
| **1** | **Județul furnizorului de servicii sociale solicitant de subvenție** | conform adresei din certificatul de acreditare ca furnizor de servicii sociale |
| **2** | **Denumirea furnizorului**  | conform certificatului de acreditare ca furnizor de servicii sociale |

Informațiile constituie condiție obligatorie pentru înregistrarea emailurilor.

ANPIS transmite la adresa de email care conține atașat documentația de solicitare, numărul de înregistrare al respectivului email.

**Începând cu următoarea zi lucrătoare a termenului limită de depunere/transmitere, cu încadrare în perioada destinată etapei de verificare administrativă a documentației, Agenția Națională pentru Plăți și Inspecție Socială va redirecționa emailurile transmise de furnizorii solicitanți, către agențiile pentru plăți și inspecție socială în a căror rază teritorială își au sediul respectivii furnizori, conform informațiilor din emailul prin care a fost transmisă documentația.**